Яслі-сад у Гальшанах прымае дзяцей ужо дваццаць сем гадоў, амаль шаснаццаць з якіх загадчыкам тут працуе Ганна Міхайлаўна Каваліцкая. За гэты час садок прайшоў доўгі шлях не толькі станаўлення, але і творчага пошуку, назапашвання педагагічнага вопыту, павышэння якасці працы, паляпшэння матэрыяльна-тэхнічнай базы. Сваім развіццём ён шмат у чым абавязаны кіраўніку і выхавацелям – добрым арганізатарам, сапраўдным майстрам сваёй справы. Дарэчы, у гэтым годзе загадчыцу ясляў-сада Ганну Каваліцкую ўзнагародзілі Ганаровай граматай Міністэрства адукацыі за шматгадовую добрасумленную працу.